stanford-oval/wikipedia huggingface dataset:
Lone Tree (Colorado)

| Lone Tree |
| --- | --- |
 Lone Treen kaupungintalo.

 Koordinaatit: 39°32′56″N, 104°53′33″W 
Valtio:  Yhdysvallat
Osavaltio:   Colorado
Piirikunta:  Douglas
Pinta-ala:  
 – Kokonaispinta-ala:  25,10 km²
 – Josta vettä:  0,00 km² 
Korkeus:  1 813 m
Väkiluku (2010):  10 218
 – Väestötiheys:  528.62 as./km²
Aikavyöhyke:  UTC-7 (kesäaika UTC-6)
 
 cityoflonetree.com 
Infobox OKVirheellinen NIMI-arvo: 
Lone Tree on kaupunki Douglasin piirikunnassa, Coloradon osavaltiossa Yhdysvalloissa. Sen väkiluku oli vuoden 2010 väestönlaskennassa 10 218. Kaupunki perustettiin marraskuussa 1995.
Lone Treen pormestarina toimii Jackie Millet.
Väestö

Kaupungin asukkaista 77,77 prosenttia on valkoisia, 12,89 prosenttia aasialaisia, 2,66 prosenttia afroamerikkalaisia ja 0,10 prosenttia intiaaneja. 10,29 prosenttia asukkaista ei ole Yhdysvaltain kansalaisia. Kaupungin väestön keski-ikä on 38,5 vuotta.
Kuvia kaupungista

Pikaraitiotieasema kaupungissa
Park Meadows -kauppakeskus.
Sky Ridgen sairaala.
Aiheesta muualla

Kuvia tai muita tiedostoja aiheesta Lone Tree (Colorado) Wikimedia Commonsissa
Kaupungin kotisivut
Kirkkojärvi (Vihanti)

| Kirkkojärvi |
| --- | --- |
Valtiot:  Suomi 
Paikkakunta:  Raahe
Mittaustietoja
Kirkkojärvi on pieni järvi Raahessa, Vihannin kirkonkylässä Pohjois-Pohjanmaalla. Järvi on ollut välillä kuivattuna, mutta nyttemmin se on jälleen täytetty. Kirkkojärvi laskee Vihanninjokena Piipsanjokeen ja sitä kautta Piipsjärveen Oulaisten kaupungin pohjoispuolelle. Järvirekisteri Järviwikissä on kaikkiaan 17 Kirkkojärvi-nimistä järveä, mutta Vihannin Kirkkojärveä ei ole mukana.
Lepreon

| Lepreon> Λέπρεον |
| --- | --- |
 Lepreonin raunioita.
Sijainti
 Lepreon
Koordinaatit:  37°26′24″N, 21°43′28″E
Valtio:  Kreikka
Paikkakunta:  Lépreo, Zacháro, Elis, Länsi-Kreikka
Historia
Tyyppi:  kaupunki
Huippukausi:  n. 400–200-luvut eaa.
Kulttuuri:  antiikki
Alue:  Trifylia, Elis
Aiheesta muualla
  Lepreon Commonsissa 
Infobox OKNimi-testi OK: 
Lepreon (m.kreik. Λέπρεον, joskus myös Lepreos, Λέπρεος tai Leprion, Λέπριον, lat. Lepreum) oli antiikin aikainen kaupunki ja kaupunkivaltio (polis) Trifyliassa Eliin maakunnassa Kreikassa. Sen arkeologiset kohteet sijaitsevat Zacháron kunnassa nykyisen Lépreon kylän ympäristössä.
Maantiede

Lepreon oli Trifylian tärkein kaupunki. Se sijaitsi alueen eteläosassa noin 100 stadioninmittaa eli 18 kilometriä Samikonin kaupungista ja 40 stadioninmittaa eli 7 kilometriä Peloponnesoksen länsirannikosta. Kaupungilla oli kaksi akropolista eli linnavuorta. Antiikin aikaisena akropoliina toimi kukkula nykyisen kylän pohjoispuolella (37°26′24″N, 21°43′28″E), kun taas esihistoriallisen ajan asutuspaikkana toimi nykyisin läheisen kirkon mukaan nimellä Ágios Dimítrios tunnettu kukkula nykyisen kylän kaakkoispuolella (37°26′04.6″N, 21°43′20.9″E). Antiikin aikana alakaupunki levittäytyi näiden kahden kukkulan väliselle alueelle, jossa myös nykyinen kylä sijaitsee.
Lepreonin sijainti oli strateginen, sillä se hallitsi Eliistä Messeniaan ja Arkadiaan päin johtaneita teitä. Kaupunkivaltion alue oli hedelmällistä viljelysmaata. Kaupungin lähellä sijaitsi Arene-niminen lähde ja sen läheltä virtasi Neda-joki.
Historia

Lepreonin seutu on ollut asuttuna viimeistään neoliittisella kaudella. Kaupunki on ollut olemassa varhaisella ja keskisellä helladisella kaudella ja edelleen mykeneläisellä kaudella. Joskus tämän mykeneläisen kaupungin on ehdotettu olleen Homeroksen mainitsema Aipy, mutta nykyisin Aipy sijoitetaan eri paikkaan pohjoisemmaksi.
Lepreonin ja koko Trifylian alueen ensimmäisten asukkaiden sanottiin olleen kaukonialaisia (kaukaneja). Lepreonin perustajiksi mainitaan minyalaiset, jotka ajoivat kaukonialaiset pois alueelta. Minyalaisten kaupungit alueella muodostivat heksapoliin eli kuuden kaupungin liiton. Kaupungin perustajaksi esitettiin kreikkalaisessa mytologiassa Lepreas tai Lepreos. Messenialaissodista lähtien Lepreon ja muut Trifylian kaupungit olivat Eliin kaupunkivaltion vallan alla pääosan historiaansa. Tästä huolimatta trifylialaiset katsoivat itse olevansa osa Arkadiaa, ja pyrkivät usein pääsemään eroon Eliin vallasta.
Lepreon oli Trifylian ainoa kaupunki, joka otti osaa persialaissotiin, ja kaupunki osallistui ainakin Plataiain taisteluun vuonna 479 eaa. Kaupunki kukoisti erityisesti klassisella ja hellenistisellä kaudella. Vuonna 421 eaa. Lepreon kapinoi Elistä vastaan Spartan avustuksella. Vuonna 400 eaa. Elis joutui luopumaan koko Trifyliasta Spartan kanssa tekemänsä sopimuksen myötä. Spartan hävittyä Leuktran taistelun se yritti palauttaa Trifylian valtaansa, mutta trifylialaiset liittyivät Arkadian liittoon. Elis sai alueen valtaansa jälleen hellenistisellä kaudella, jonka jälkeen trifylialaiset joutuivat liittymään Aitolian liittoon Eliin mukana. Makedonian sotiessa liittoa vastaan Filippos V:n johdolla Lepreon kapinoi jälleen Elistä vastaan ja liittyi Makedonian puolelle. Myöhemmin se kuului Akhaian liittoon. Rooman voitettua liiton vuonna 146 eaa. Lepreon liitettiin lopullisesti Elikseen.
Pausaniaan aikana noin 170 jaa. kaupunki oli taantunut, vaikkakin edelleen olemassa. Lepreonin seutu säilyi asuttuna bysanttilaiselle kaudelle noin 800–1000-luvuille saakka, ja asutettiin myöhemmin uudelleen.
Rakennukset ja löydökset

Lepreonin akropoliilla eli linnavuorella on jäänteitä kaupunginmuureista ja useista torneista. Sisäänkäynti linnoitukseen oli koillisosasta, jossa on säilynyt suuren sisäänkäyntiportti- ja tornikokonaisuuden rauniot. Muurien vanhimmat säilyneet osat ovat 300-luvulta eaa. ja pääosa hellenistiseltä kaudelta.
Akropoliilla on myös kahden temppelin rauniot. Eteläpään temppeli oli omistettu Demeterille. Se on ajoitettu 300-luvun eaa. alkupuolelle, mutta sen paikalla vaikuttaa olleen varhaisempi temppeli. Temppeli edusti doorilaista tyyliä ja siinä oli 6 x 11 pylvästä. Temppelissä oli pronaos sekä naos eli cella. Pausaniaan mukaan temppeli oli rakennettu tiilistä eikä siellä ollut kulttipatsasta. Temppelin edessä oli sen alttari, jonka koko oli noin 4,9 x 1,5 metriä.
Pausaniaan mukaan kaupungin toinen temppeli oli omistettu Zeus Leukaiokselle (tai Lykaiokselle). Hän mainitsee kaupungissa olleen myös Lykurgoksen ja Kaukonin haudat. Kaupungin raunioita on löydetty myös akropoliin rinteestä. Kaupunkia ympäröivältä alueelta on löydetty useita hautoja.
Ágios Dimítrioksen kukkulalta löydetyn helladisen kauden asutuksen koko on noin 5 000 neliömetriä. Kukkulalta on löydetty useita taloja, joiden perustukset oli tehty kalkkikivestä ja seinät tiilistä. Ovet oli sijoitettu aina pohjoissivulle suojaan voimakkailta etelätuulilta. Kukkulalla on myös kivettyjen katujen jäänteitä. Esinelöytöihin kuuluu keramiikan osia klassiselta bysanttilaiselle kaudelle.
Aiheesta muualla

Kuvia tai muita tiedostoja aiheesta Lepreon Wikimedia Commonsissa
Lepreonin Demeterin temppelin rauniot.
Kirkkojärvi (Myrskylä)

| Kirkkojärvi |
| --- | --- |
Valtiot:  Suomi 
Paikkakunta:  Myrskylä
Koordinaatit:  60°40′00″N, 25°52′00″E
Järvinumero:  16.005.1.002 
Mittaustietoja
Pinnankorkeus:  34,6 m 
Rantaviiva:  8,59 km 
Pinta-ala:  1,58 km² 
 fiKirkkojärvi 
Kirkkojärvi (ruots. Kyrkträsket) on järvi Myrskylässä. Myrskylän kirkonkylä sijaitsee järven länsirannalla. Järven ainoa saari on pieni Nuottakallio-niminen luoto. Kirkkojärven veden suojelemiseksi perustetaan 3. marraskuuta 2022 Myrskylän peruskoululla Kirkkojärven vesiensuojeluyhdistys. Marjaana Koskinen on tehnyt Hämeen ammattikorkeakoulussa tutkielman Kirkkojärven tunnettavuudesta 2021.
Kirjotikat

| Kirjotikat |
| --- | --- |
 Pohjantikka (Picoides tridactylus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Tikkalinnut Piciformes
Heimo::  Tikat Picidae
Suku::  Kirjotikat Picoides  Lacépède, 1799
Katso myös
   Kirjotikat Wikispeciesissä   Kirjotikat Commonsissa 
Infobox OKNimi-testi OK: 
Kirjotikat (Picoides) on tikkojen heimoon kuuluva lintusuku.
Kirjotikkoihin (Picoides) kuuluvia lajeja

Amerikankäpytikka (Picoides villosus)
Amerikanpohjantikka (Picoides dorsalis)
Kaliforniantikka (Picoides nuttallii)
Keijutikka (Picoides pubescens)
Meksikonkirjotikka (Picoides scalaris)
Mäntytikka (Picoides stricklandi)
Nokitikka (Picoides arcticus)
Pihkatikka (Picoides borealis)
Pohjantikka (Picoides tridactylus)
Savutikka (Picoides fumigatus)
Sierramadrentikka (Picoides arizonae)
Valkopäätikka (Picoides albolarvatus)
Aiheesta muualla

BirdLife Suomi ry: Maailman lintujen suomenkieliset nimet 3., uudistettu painos (2018)
Lentopallo kesäolympialaisissa 2024 – miesten turnaus

Miesten lentopalloturnaus Pariisin olympialaisissa 2024 käytiin Paris Expo Porte de Versailles’ssa Pariisissa. Ottelut pelattiin 27. heinäkuuta – 11. elokuuta 2024. Turnaukseen osallistui 12 joukkuetta. Hallitsevana mestarina turnaukseen lähti Ranska.
Karsinnat

Olympialaisiin selviytyi 12 miesten lentopallojoukkuetta. Olympialaisten kisapaikoista 30. syyskuuta – 8. lokakuuta 2023 kuusi paikkaa jaettiin kolmessa kahdeksan joukkueen karsintaturnauksessa, joista kaikista kaksi parasta lunasti olympiapaikan. Lisäksi olympiaturnaukseen selviytyi isäntämaa Ranska sekä karsintaturnausten jälkeen vielä ilman maanosapaikkaa olevien maanosien parhaat 24. kesäkuuta 2024 maailmanrankingin perusteella.
Karsinnat > Olympiaturnaukseen päässeet joukkueet

| Karsinta | Karsintatapa | Ajankohta | Karsintapaikka | Paikat | Maat |
| --- | --- | --- | --- | --- | --- |
| Isäntämaa | Isäntämaa | Isäntämaa | Isäntämaa | 1 |  Ranska |
| Karsintaturnaus | Turnaus A | 30. syyskuuta – 8. lokakuuta 2023 |  Rio de Janeiro | 2 |  Saksa |
| Karsintaturnaus | Turnaus A | 30. syyskuuta – 8. lokakuuta 2023 |  Rio de Janeiro | 2 |  Brasilia |
| Karsintaturnaus | Turnaus B | 30. syyskuuta – 8. lokakuuta 2023 |  Tokio | 2 |  Yhdysvallat |
| Karsintaturnaus | Turnaus B | 30. syyskuuta – 8. lokakuuta 2023 |  Tokio | 2 |  Japani |
| Karsintaturnaus | Turnaus C | 30. syyskuuta – 8. lokakuuta 2023 |  Xi’an | 2 |  Puola |
| Karsintaturnaus | Turnaus C | 30. syyskuuta – 8. lokakuuta 2023 |  Xi’an | 2 |  Kanada |
| Maailmanranking | Maailmanranking | 24. kesäkuuta 2024 |  Lausanne | 5 |  Slovenia |
| Maailmanranking | Maailmanranking | 24. kesäkuuta 2024 |  Lausanne | 5 |  Italia |
| Maailmanranking | Maailmanranking | 24. kesäkuuta 2024 |  Lausanne | 5 |  Argentiina |
| Maailmanranking | Maailmanranking | 24. kesäkuuta 2024 |  Lausanne | 5 |  Serbia |
| Maailmanranking | Maailmanranking | 24. kesäkuuta 2024 |  Lausanne | 5 |  Egypti |
Turnaus > Otteluohjelma

Tässä turnauksessa on muutos verrattuna yhdeksään edelliseen olympiakisoihin, jossa alkukierroksen aikana on kolme alkulohkoa ja kussakin lohkossa on neljä joukkuetta. Vuoden 1972 kesäolympialaisista vuoden 2020 kesäolympialaisiin joukkueet jaettiin kahteen lohkoon. Tällä kierroksella jokainen pelaa yhden ottelun muita alkulohkonsa joukkueita vastaan. Jokaisen lohkon kaksi korkeimmalle sijoittuvaa joukkuetta ja kaksi parasta kolmanneksi sijoittunutta joukkuetta etenevät pudotuspelivaiheeseen.
Pudotuspelivaihessa ottelut määräytyvät joukkueiden rankingjärjestelmän mukaan, #1 vs #8 (QF1), #2 vs #7 (QF2), #3 vs #6 (QF3), #4 vs #5 (QF4). Voittajat etenevät semifinaaleihin, QF1 vs QF4, QF3 vs QF2.
Turnaus > Alkulohkot > Lohko A

| Sij>  | Joukkue | O | V | H | P | EV | EH | ES | EPV | EPH | EPS | Karsinta |
| --- | --- | --- | --- | --- | --- | --- | --- | --- | --- | --- | --- | --- |
| 1 |  Slovenia | 3 | 3 | 0 | 8 | 9 | 3 | 3,000 | 282 | 252 | 1,119 | Eteni puolivälieriin |
| 2 |  Ranska (I) | 3 | 2 | 1 | 6 | 8 | 5 | 1,600 | 290 | 260 | 1,115 | Eteni puolivälieriin |
| 3 |  Serbia | 3 | 1 | 2 | 3 | 5 | 8 | 0,625 | 256 | 293 | 0,874 |  |
| 4 |  Kanada | 3 | 0 | 3 | 1 | 3 | 9 | 0,333 | 254 | 277 | 0,917 |  |
.
| A-lohkon ottelut | A-lohkon ottelut | A-lohkon ottelut | A-lohkon ottelut | 1>  erä | 2>  erä | 3>  erä | 4>  erä | 5>  erä | Raportti |
| --- | --- | --- | --- | --- | --- | --- | --- | --- | --- |
| 28.7. | Ranska  | 3–2 |  Serbia | 23–25 | 25–17 | 25–17 | 21–25 | 15–6 | Raportti |
| 28.7. | Slovenia  | 3–1 |  Kanada | 25–21 | 25–20 | 20–25 | 25–21 | – | Raportti |
| 30.7. | Slovenia  | 3–0 |  Serbia | 25–21 | 25–19 | 25–19 | – | – | Raportti |
| 30.7. | Ranska  | 3–0 |  Kanada | 25–20 | 25–21 | 25–17 | – | – | Raportti |
| 2.8. | Ranska  | 2–3 |  Slovenia | 20–25 | 23–25 | 27–25 | 25–22 | 11–15 | Raportti |
| 3.8. | Kanada  | 2–3 |  Serbia | 25–16 | 25–22 | 24–26 | 19–25 | 16–18 | Raportti |
Turnaus > Alkulohkot > Lohko B

| Sij>  | Joukkue | O | V | H | P | EV | EH | ES | EPV | EPH | EPS | Karsinta |
| --- | --- | --- | --- | --- | --- | --- | --- | --- | --- | --- | --- | --- |
| 1 |  Italia | 3 | 3 | 0 | 9 | 9 | 2 | 4,500 | 269 | 224 | 1,201 | Eteni puolivälieriin |
| 2 |  Puola | 3 | 2 | 1 | 5 | 7 | 5 | 1,400 | 260 | 256 | 1,016 | Eteni puolivälieriin |
| 3 |  Brasilia | 3 | 1 | 2 | 4 | 6 | 6 | 1,000 | 273 | 241 | 1,133 | Eteni puolivälieriin |
| 4 |  Egypti | 3 | 0 | 3 | 0 | 0 | 9 | 0,000 | 144 | 225 | 0,640 |  |
| B-lohkon ottelut | B-lohkon ottelut | B-lohkon ottelut | B-lohkon ottelut | 1>  erä | 2>  erä | 3>  erä | 4>  erä | 5>  erä | Raportti |
| --- | --- | --- | --- | --- | --- | --- | --- | --- | --- |
| 27.7. | Italia  | 3–1 |  Brasilia | 25–23 | 27–25 | 18–25 | 25–21 | – | Raportti |
| 27.7. | Puola  | 3–0 |  Egypti | 25–21 | 25–19 | 25–13 | – | – | Raportti |
| 30.7. | Italia  | 3–0 |  Egypti | 25–15 | 25–16 | 25–20 | – | – | Raportti |
| 31.7. | Puola  | 3–2 |  Brasilia | 22–25 | 25–19 | 19–25 | 25–23 | 15–12 | Raportti |
| 2.8. | Brasilia  | 3–0 |  Egypti | 25–11 | 25–13 | 25–16 | – | – | Raportti |
| 3.8. | Puola  | 1–3 |  Italia | 15–25 | 18–25 | 26–24 | 20–25 | – | Raportti |
Turnaus > Alkulohkot > Lohko C

| Sij>  | Joukkue | O | V | H | P | EV | EH | ES | EPV | EPH | EPS | Karsinta |
| --- | --- | --- | --- | --- | --- | --- | --- | --- | --- | --- | --- | --- |
| 1 |  Yhdysvallat | 3 | 3 | 0 | 8 | 9 | 3 | 3,000 | 270 | 232 | 1,164 | Eteni puolivälieriin |
| 2 |  Saksa | 3 | 2 | 1 | 6 | 8 | 5 | 1,600 | 287 | 264 | 1,087 | Eteni puolivälieriin |
| 3 |  Japani | 3 | 1 | 2 | 4 | 6 | 7 | 0,857 | 278 | 292 | 0,952 | Eteni puolivälieriin |
| 4 |  Argentiina | 3 | 0 | 3 | 0 | 1 | 9 | 0,111 | 196 | 243 | 0,807 |  |
| C-lohkon ottelut | C-lohkon ottelut | C-lohkon ottelut | C-lohkon ottelut | 1>  erä | 2>  erä | 3>  erä | 4>  erä | 5>  erä | Raportti |
| --- | --- | --- | --- | --- | --- | --- | --- | --- | --- |
| 27.7. | Japani  | 2–3 |  Saksa | 17–25 | 25–23 | 25–20 | 28–30 | 12–15 | Raportti |
| 27.7. | Yhdysvallat  | 3–0 |  Argentiina | 25–20 | 25–19 | 25–16 | – | – | Raportti |
| 30.7. | Yhdysvallat  | 3–2 |  Saksa | 25–21 | 25–17 | 17–25 | 20–25 | 15–11 | Raportti |
| 31.7. | Japani  | 3–1 |  Argentiina | 25–16 | 25–22 | 18–25 | 25–23 | – | Raportti |
| 2.8. | Argentiina  | 0–3 |  Saksa | 13–25 | 21–25 | 21–25 | – | – | Raportti |
| 2.8. | Japani  | 1–3 |  Yhdysvallat | 16–25 | 18–25 | 25–18 | 19–25 | – | Raportti |
Pudotuspelit

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|   | Puolivälierät | Puolivälierät |  |  | Välierät | Välierät |  |  | Loppuottelu | Loppuottelu |
 
|   | 5.8.  | 5.8.  |  |  |  |  |  |  |  |  |
|   | 5.8.  | 5.8.  |  |  |  |  |  |  |  |  |
|   |  Italia | 3 |  |  |  |  |  |  |  |  |
|   |  Italia | 3 |  |  | 7.8.  | 7.8.  |  |  |  |  |
|   |  Japani | 2  |  |  | 7.8.  | 7.8.  |  |  |  |  |
|   |  Japani | 2  |  |  |  Italia | 0 |  |  |  |  |
|   | 5.8.  | 5.8.  |  |  |  Italia | 0 |  |  |  |  |
|   | 5.8.  | 5.8.  |  |  |  Ranska | 3  |  |  |  |  |
|   |  Ranska | 3 |  |  |  Ranska | 3  |  |  |  |  |
|   |  Ranska | 3 |  |  |  |  |  |  | 10.8.  | 10.8.  |
|   |  Saksa | 2  |  |  |  |  |  |  | 10.8.  | 10.8.  |
|   |  Saksa | 2  |  |  |  |  |  |  |  Ranska  | 3  |
|   | 5.8.  | 5.8.  |  |  |  |  |  |  |  Ranska  | 3  |
|   | 5.8.  | 5.8.  |  |  |  |  |  |  |  Puola | 0  |
|   |  Yhdysvallat | 3 |  |  |  |  |  |  |  Puola | 0  |
|   |  Yhdysvallat | 3 |  |  | 7.8.  | 7.8.  |  |  |  |  |
|   |  Brasilia | 1  |  |  | 7.8.  | 7.8.  |  |  |  |  |
|   |  Brasilia | 1  |  |  |  Yhdysvallat | 2 |  |  |  |  |
|   | 5.8.  | 5.8.  |  |  |  Yhdysvallat | 2 |  |  |  |  |
|   | 5.8.  | 5.8.  |  |  |  Puola | 3  |  |  | Pronssiottelu | Pronssiottelu |
|   |  Slovenia | 1 |  |  |  Puola | 3  |  |  | Pronssiottelu | Pronssiottelu |
|   |  Slovenia | 1 |  |  |  |  |  |  | 9.8.  | 9.8.  |
|   |  Puola | 3  |  |  |  |  |  |  | 9.8.  | 9.8.  |
|   |  Puola | 3  |  |  |  |  |  |  |  Italia  |  0 |
|   |  |  |  |  |  |  |  |  |  Italia  |  0 |
|   |  |  |  |  |  |  |  |  |  Yhdysvallat | 3  |
|   |  |  |  |  |  |  |  |  |  Yhdysvallat | 3  |
Pudotuspelit > Ottelut > Puolivälierät

| Puolivälierät | Puolivälierät | Puolivälierät | Puolivälierät | 1>  erä | 2>  erä | 3>  erä | 4>  erä | 5>  erä | Raportti |
| --- | --- | --- | --- | --- | --- | --- | --- | --- | --- |
| 5.8. 9:00 | Slovenia  | 1–3 |  Puola | 20–25 | 26–24 | 19–25 | 20–25 | – | Raportti |
| 5.8. 13:00 | Italia  | 3–2 |  Japani | 20–25 | 23–25 | 27–25 | 26–24 | 17–15 | Raportti |
| 5.8. 17:00 | Ranska  | 3–2 |  Saksa | 18–25 | 26–28 | 25–20 | 25–21 | 15–13 | Raportti |
| 5.8. 21:00 | Yhdysvallat  | 3–1 |  Brasilia | 26–24 | 28–30 | 25–19 | 25–19 | – | Raportti |
Pudotuspelit > Ottelut > Välierät

| Välierät | Välierät | Välierät | Välierät | 1>  erä | 2>  erä | 3>  erä | 4>  erä | 5>  erä | Raportti |
| --- | --- | --- | --- | --- | --- | --- | --- | --- | --- |
| 7.8. 16:00 | Puola  | 3–2 |  Yhdysvallat | 25–23 | 25–27 | 14–25 | 25–23 | 15–13 | Raportti |
| 7.8. 20:00 | Italia  | 0–3 |  Ranska | 20–25 | 21–25 | 21–25 | – | – | Raportti |
Pudotuspelit > Ottelut > Pronssiottelu

| Pronssiottelu | Pronssiottelu | Pronssiottelu | Pronssiottelu | 1>  erä | 2>  erä | 3>  erä | 4>  erä | 5>  erä | Raportti |
| --- | --- | --- | --- | --- | --- | --- | --- | --- | --- |
| 9.8. 16:00 | Italia  | 0–3 |  Yhdysvallat | 23–25 | 28–30 | 24–26 | – | – | Raportti |
Pudotuspelit > Ottelut > Loppuottelu

| Loppuottelu | Loppuottelu | Loppuottelu | Loppuottelu | 1>  erä | 2>  erä | 3>  erä | 4>  erä | 5>  erä | Raportti |
| --- | --- | --- | --- | --- | --- | --- | --- | --- | --- |
| 10.8. 13:00 | Ranska  | 3–0 |  Puola | 25–19 | 25–20 | 25–23 | – | – | Raportti |

Alkulohko-ottelu Japanin ja Saksan välillä.
Kolmen caballeron paluu

Kolmen caballeron paluu (engl. The Three Caballeros Ride Again!) on Don Rosan käsikirjoittama ja piirtämä 28-sivuinen sarjakuvatarina vuodelta 2000. Suomessa se julkaistiin ensimmäistä kertaa Aku Ankka -lehden numeroissa 36-38/2000. Tarinassa esiintyvät Oppitunnin José Carioca ja Kolmen caballeron Panchito Pistoles.
Juoni

Vietyään Tupun, Hupun ja Lupun sudenpentuleirille Kuparikanjonin seudulle Meksikoon Aku tapaa sattumalta vanhat ystävänsä Josén ja Panchiton. Hän auttaa Panchitoa löytämään muinaisesta kaivoskaupungista suuren hopea-aarteen. Kolmikko joutuu puolustamaan löytöään lainsuojatonta Alfonso "Kultahattu" Bedoyaa vastaan.
Kevätyö (elokuva)

| Kevätyö> Vårnatt |
| --- | --- |
Ohjaaja:  Erik Solbakken
Käsikirjoittaja:  Erik Solbakken, Olav Dalgard
Tuottaja:  Harald Ohrvik
Säveltäjä:  Olav Anton Thommessen
Kuvaaja:  Hans Nord
Leikkaaja:  Edith Toreg
Valmistustiedot
Valmistusmaa:  Norja
Tuotantoyhtiö:  Torsk Film
Levittäjä:  Norsk Film
Ensi-ilta:  1976
Kesto:  99 min
Alkuperäiskieli:  norja
Aiheesta muualla
IMDb 
Elonet
Infobox OKNimi-testi OK: 
Kevätyö (Vårnatt) on norjalainen draamaelokuva vuodelta 1976, jonka on käsikirjoittanut ja ohjannut Erik Solbakken. Se perustuu Tarjei Vesaasin samannimiseen vuonna 1954 ilmestyneeseen romaaniin, mutta elokuvassa tarina on sijoitettu 1970-luvulle. Toisena käsikirjoittana oli Olav Dalgard.
Juoni

Noin 12-vuotias, vielä lapsen maailmassa elävä Hallstein-poika ja hänen parikymppinen isosiskonsa Sissel jäävät ensi kertaa kahdestaan yöksi pieneen maalaistaloon, kun vanhemmat lähtevät  hautajaisiin. Iltapalan aikaan koputtaa ovelle ryhmä vieraita ihmisiä, jotka kertovat autonsa olevan rikki ja mukanaan olevan nuoren naisen olevan synnyttämässä. He vaativat saada yösijan ja tarvitsevat kätilön. Pian heidän keskeinen välienselvittelynsä alkaa, ja nuori Hallstein joutuu toimimaan eräänlaisena sanansaattajana. Hän myös kokee ensimmäisen ihastumisensa seurueen mukana tulleeseen, vain hieman häntä vanhempaan tyttöön.
Näyttelijät

| 0 | 1 | 2 |
| --- | --- | --- |
|  Maryon Eilertsen  | … |  Sissel   |
|  Astrid Folstad  | … |  Kristine   |
|  Anders Mordal  | … |  Hallstein   |
|  Espen Skjønberg  | … |  Hjalmer   |
|  Inger Marie Andersen  | … |  äiti   |
|  Bentein Baardson  | … |  Tore   |
|  Wilfred Breistrand  | … |  isä   |
|  Bente Børsum  | … |  yöhoitaja   |
|  Veslemøy Haslund  | … |  kätilö   |
|  Tania Kjeldset  | … |  Gudrun   |
|  Kirsti Kolstad  | … |  Grete   |
|  Arne Lie  | … |  ensihoitaja    |
|  Svein Moen  | … |  ensihoitaja    |
|  Kjell Stormoen  | … |  lääkäri   |
Kirsten Vlieghuis

| Mitalit> Maa:   Alankomaat.Naisten uinti. Olympialaiset  | Mitalit> Maa:   Alankomaat.Naisten uinti. Olympialaiset  | Mitalit> Maa:   Alankomaat.Naisten uinti. Olympialaiset  | Maa:   Alankomaat> Naisten uinti. |
| --- | --- | --- | --- |
|  Hopeaa | Atlanta 1996 | 400 m vapaauinti |  |
|  Pronssia | Atlanta 1996 | 800 m vapaauinti |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Hopeaa | Rooma 1985 | 4 × 200 m vapaauinti |  |
|  Hopeaa | Istanbul 1999 | 800 m vapaauinti |  |
|  Pronssia | Helsinki 2000 | 800 m vapaauinti |  |
Kirsten Vlieghuis (s. 17. toukokuuta 1976 Hengelo, Overijssel) on entinen alankomaalainen uimari, joka voitti kaksi mitalia kesäolympialaisissa 1996, 400 metrin ja 800 metrin vapaauinneissa.
Vlieghuis oli Alankomaiden ensimmäinen olympialaisten uintimitalisti sitten vuoden 1988, jolloin Alankomaiden naisten 4 × 100 vapaauintiviestijoukkue voitti hopeaa. Kesäolympialaisten 2000 jälkeen Vlieghuis lopetti uransa.
Lsjbot

| Lsjbot |
| --- | --- |
 Tyypillinen Lsjbotin luoma artikkeli
Kehittäjä:  Sverker Johansson
Tiedot
Ohjelmistotyyppi:  botti
Lsjbot on Internet-tietosanakirja Wikipediaa muokkaava automaattinen ohjelmisto eli botti, jonka avulla voidaan tuottaa lyhyitä tietosanakirja-artikkeleita. Botin on kehittänyt alun perin Sverker Johansson ruotsinkielistä Wikipediaa varten. Botti loi artikkeleita pääasiassa eliöistä sekä maantieteellisistä kohteista, kuten joista, padoista ja vuorista.
Ruotsinkielisen Wikipedian käyttäjäsivunsa mukaan Lsjbot toimi aiemmin ruotsin-, warayn- ja cebuanonkielisissä Wikipedioissa. Lsjbotin luomia artikkeleita on 80–99 prosenttia kyseisten kieliversioiden kokonaisartikkelimäärästä.